ഇത്രയും രൂക്ഷമായ കര്ഷകരോഷം സുപ്രിംകോടതിക്കു പോലും മനസ്സിലാകുന്നില്ല, വിമര്ശിച്ച് തോമസ് ഐസക് ദില്ലി: ഒരു വര്ഷം പിന്നിട്ട് ദില്ലി അതിര്ത്തികളില് കര്ഷകസമരം തുടരുകയാണ്. കേന്ദ്ര സര്ക്കാര് പാസ്സാക്കിയ മൂന്ന് വിവാദ കാര്ഷിക നിയമങ്ങളും പിന്വലിക്കാതെ സമരത്തില് നിന്ന് പിന്നോട്ടില്ലെന്നാണ് കര്ഷകരുടെ നിലപാട്. കര്ഷകരുമായി കേന്ദ്ര സര്ക്കാര് പലവട്ടം ചര്ച്ച നടത്തിയെങ്കിലും ഫലം കണ്ടില്ല. കര്ഷകരോഷം സുപ്രീം കോടതിക്ക് പോലും മനസ്സിലാകുന്നില്ലെന്ന് ദില്ലിയിലെ കര്ഷകസമരപ്പന്തല് സന്ദര്ശിച്ച് മുന് മന്ത്രി തോമസ് ഐസക് പറയുന്നു. മുല്ലപ്പെരിയാര് ഡാമിന് അടിയിലേക്ക് ആദ്യം ഇറങ്ങി നോക്കിയത് ഞാനാണ്, ഡാം പൊളിക്കണമെന്ന് പിസി ജോര്ജ് തോമസ് ഐസകിന്റെ ഫേസ്ബുക്ക് കുറിപ്പ് വായിക്കാം: മൂന്നു കര്ഷക നിയമങ്ങളോടുള്ള ഇത്രയും രൂക്ഷമായ കര്ഷകരോഷം പലര്ക്കും മനസിലാകുന്നില്ല. സുപ്രിംകോടതിക്കു പോലും. ഞങ്ങളുടെ പരിഗണനയില് ഇരിക്കുന്ന വിഷയത്തില് എന്തിന് അനിശ്ചിതകാല സമരം എന്നാണ് അവര് ചോദിക്കുന്നത്. പരിഗണിക്കാന് ഇത്ര മാസങ്ങള് കഴിഞ്ഞിട്ടും സമയം സുപ്രിംകോടതിക്കു ലഭിച്ചിട്ടില്ല എന്നതു കോടതിയെ അലട്ടുന്നതായി തോന്നുന്നില്ല. എത്ര നിഷ്കളങ്കമായിട്ടാണ് ഞങ്ങള് പരിഗണിച്ചു വഴിയേ തീര്പ്പാക്കാം, നിങ്ങള് പിരിഞ്ഞു പോവുക എന്നു പറയുന്നത്. വഴി തടയുന്നതു തങ്ങളല്ല, ബാരിക്കേഡുകള് ഉയര്ത്തിയുള്ള പൊലീസാണു തടയുന്നത് എന്നാണ് സമരക്കാരുടെ പ്രതികരണം ശരിയാണ്. നിറഞ്ഞ് ചിരിച്ച് മഞ്ജു വാര്യര്, ഒപ്പം ബിരിയാണിയും ധ്യാനും ശ്രീനിവാസനും, ചിത്രങ്ങള് കാണാം ഡല്ഹിയില് നിന്നും യാത്ര ചെയ്തു സമരമുഖത്ത് എത്തുക വളരെ ശ്രമകരമായ കാര്യമാണ്. ഒരു ഘട്ടത്തില് ഞങ്ങളുടെ കാര് മുന്നോട്ടു പോകാനാവില്ല എന്ന സ്ഥിതിയായി. കൂടെയുണ്ടായിരുന്ന എന്.എ. ജയപ്രകാശ് പൊലീസുകാരോടു കയര്ക്കുന്നുണ്ടായിരുന്നു. പൊലീസ് മേധാവികളില് ഒരാള് മലയാളിയായിരുന്നു. എന്നെ തിരിച്ചറിഞ്ഞു. ഒരു ഇടുങ്ങിയ റോഡു വഴി സിംഘു സമരമുഖത്തേയ്ക്ക് അദ്ദേഹമാണു കടത്തിവിട്ടത്. കര്ഷകരോഷത്തെ മനസ്സലാക്കണമെങ്കില് കഴിഞ്ഞ 3 പതിറ്റാണ്ടുകാലത്തെ നിയോലിബറല് നയങ്ങള് കാര്ഷിക മേഖലയെ എങ്ങനെ തകര്ത്തു എന്നതു പഠിക്കണം. 1999ല് ഇറക്കുമതിയുടെ മേലുള്ള എല്ലാ നിയന്ത്രണങ്ങളും നീക്കം ചെയ്തു. ഇറക്കുമതി താരിഫുകളും പടിപടിയായി കുറച്ചു. ഇതോടെ ഇന്ത്യന് കാര്ഷികോല്പ്പന്നങ്ങളുടെ വില അന്തര്ദേശീയ വിലയുമായി കൂടുതല് കൂടുതല് ബന്ധിപ്പിക്കപ്പെട്ടു. കേരളത്തിലെ വാണിജ്യവിളകള്ക്കു എന്തു സംഭവിച്ചുവെന്ന് നമുക്ക് അറിയാമല്ലോ. ആസിയാന് കരാറോടെ ആ രാജ്യങ്ങളില് നിന്നുള്ള ഇറക്കുമതി തീരുവകള് കുത്തനെ വെട്ടിക്കുറച്ചത് 90കളുടെ അവസാനത്തോടെ എല്ലാ വാണിജ്യ വിളകളുടെയും വിലകള് കുത്തനെ ഇടിയുന്നതിലേയ്ക്കും കേരളം ഇന്നും കരകയറിയിട്ടില്ലാത്ത കാര്ഷിക തകര്ച്ചയ്ക്കും ഇടയാക്കി. ഇതുപോലെ അല്ലെങ്കിലും പൊതുവില് കാര്ഷിക വിലകളുടെ വര്ദ്ധന മന്ദഗതിയിലായി. പരിഷ്കാരങ്ങളുടെ ഭാഗമായി സര്ക്കാര് ചെലവുകള് കര്ശനമായും വെട്ടിച്ചുരുക്കി. ഈ വാള് വീണത് കൂടുതല് കാര്ഷിക മേഖലയുടെ മേലായിരുന്നു. കാര്ഷിക മേഖലയിലെ പൊതുനിക്ഷേപം കുറഞ്ഞു. ഈ പരിഷ്കാരങ്ങള് കാര്ഷിക തകര്ച്ചയ്ക്കു വഴിതെളിയിച്ചു. ഭക്ഷ്യധാന്യ ഉല്പ്പാദനം 1980കളില് പ്രതിവര്ഷം 3.38 ശതമാനം വീതം വര്ദ്ധിച്ചത് 1990കളില് 1.75 ശതമാനമായി കുറഞ്ഞു. രൂക്ഷമായ കാര്ഷിക മുരടിപ്പും കര്ഷക ആത്മഹത്യകളും കര്ഷക പ്രതിഷേധങ്ങളും എന്ഡിഎയുടെ ഒന്നാം സര്ക്കാരിന്റെ തെരഞ്ഞെടുപ്പു തോല്വിയില് ഒരു പ്രധാന പങ്കുവഹിച്ചു. ചുരുക്കത്തില് ഇടതുപക്ഷ പിന്തുണയോടെയുള്ള യുപിഎ സര്ക്കാരിന്റെ കാലത്ത് 90കളിലെ നിയോലിബറല് കാര്ഷിക നിലപാടുകളില് അയവുവരുത്തുന്നതിനു കേന്ദ്രസര്ക്കാര് നിര്ബന്ധിതമായി. അതിന്റെ ഗുണഫലവുമുണ്ടായി. കാര്ഷിക മേഖലയുടെ വളര്ച്ച 200405നും 201213നും ഇടയ്ക്ക് 3.48 ശതമാനമായി ഉയര്ന്നു. മോഡി സര്ക്കാര് കൃഷിക്കാരുടെ വരുമാനം 2022നുള്ളില് ഇരട്ടിയാക്കുമെന്നാണു പ്രഖ്യാപിച്ചത്. പക്ഷെ യാഥാര്ത്ഥ്യം ഇതില് നിന്നും എത്രയോ അകലെയാണ്. കൃഷിക്കാരുടെ യഥാര്ത്ഥ വരുമാനം വര്ദ്ധിക്കുകയല്ല, ഇടിയുകയാണു ചെയ്തത്. 5 വര്ഷംകൊണ്ട് വരുമാനം ഇരട്ടിയാക്കാനുള്ള പദ്ധതി അനാവരണം ചെയ്തുകൊണ്ട് നീതി ആയോഗ് 201112 മുതല് കൃഷിക്കാരുടെ യഥാര്ത്ഥ വരുമാനം കുറയാന് തുടങ്ങിയെന്നു സമര്ത്ഥിക്കുകയുണ്ടായി. 200405201516 കാലയളവില് കൃഷിക്കാരുടെ യഥാര്ത്ഥ വരുമാനം 5.52 ശതമാനം വീതം ഉയര്ന്നു. അതേസമയം 201112201516നും ഇടയില് 1.36 ശതമാനം വരുമാനം ഇടിയുകയാണുണ്ടായത്. തുടര്ന്നുള്ള 201718 വരെയുള്ള വര്ഷങ്ങളില് നീതി ആയോഗിന്റെ അതേ രീതിസമ്ബ്രദായം ഉപയോഗപ്പെടുത്തിക്കൊണ്ട് കര്ഷക കുടുംബത്തിന്റെ വരുമാനത്തില് തുടര്ന്നുള്ള കാലയളവിലും മുരടിപ്പു തുടര്ന്നൂവെന്നു തെളിയിച്ചിട്ടുണ്ട്. 201112 മുതല് തുടര്ച്ചയായി കര്ഷക വരുമാനം ഇതുപോലെ മുരടിച്ച ഒരു കാലം ഉണ്ടായിട്ടില്ല. ഇതിനു കാരണം മോഡി സര്ക്കാര് പൂര്വ്വാര്ജ്ജിത വാശിയോടെ നടപ്പാക്കിയ നിയോലിബറല് കാര്ഷിക പരിഷ്കാരങ്ങളാണ്. വളസബ്സിഡി കുറച്ചതോടെ വളത്തിന്റെ വില കുത്തനെ ഉയര്ന്നു. ഉപഭോഗം കുറഞ്ഞു. ബജറ്റില് കാര്ഷിക വിഹിതം വെട്ടിക്കുറച്ചു. ഈ മേഖലയിലെ പൊതു നിക്ഷേപം ഇടിഞ്ഞു. പെട്രോള്, ഡീസല് വിലകള് ഉയര്ന്നതും കൃഷിക്കാര്ക്കു തിരിച്ചടിയായി. ഇവയുടെയൊക്കെ ചുരുക്കം കൃഷിക്കാര് വില്ക്കുന്ന ഉല്പ്പന്നങ്ങളുടെ വിലയേക്കാള് വേഗതയില് കൃഷിക്കാര് വാങ്ങുന്ന ഉല്പ്പന്നങ്ങളുടെ വില ഉയരാന് തുടങ്ങി. ഈ പശ്ചാത്തലത്തിലാണ് രൂക്ഷമായ പ്രതികരണം പുതിയ കര്ഷക നയങ്ങള്ക്കെതിരെ ഉണ്ടായത്. പുതിയ കര്ഷക നിയമം നിയന്ത്രിതകാര്ഷിക വിപണന സമ്ബ്രദായം ഫലത്തില് ഇല്ലാതാക്കും. ഏതു കച്ചവടക്കാരനും ഏതു കൃഷിക്കാരനില് നിന്നും വിലപേശി കാര്ഷികോല്പ്പന്നങ്ങള് വാങ്ങുന്നതിനും, എത്ര വേണമെങ്കിലും സ്റ്റോക്ക് ചെയ്യുന്നതിനും, എവിടെ വേണമോ വില്ക്കുന്നതിനും അവകാശമുണ്ടാകും. നിയന്ത്രിത കാര്ഷിക വിപണന സമ്ബ്രദായം ഇല്ലാതാകുന്നതോടെ സംഭരണം തന്നെ അപ്രസക്തമാകും. നിലവിലുള്ള സംഭരണ രീതികളുടെ പരിമിതികളൊക്കെ ശരിയാണ്. പക്ഷെ അത് ഇല്ലാതാകുന്നതോടെകൂടി കൃഷിക്കാര് കോര്പ്പറേറ്റുകളുടെ കളിപ്പാട്ടങ്ങളായി മാറും. തങ്ങളുടെ ഉല്പ്പന്നങ്ങള് വില്ക്കുന്നതിനു കോര്പ്പറേറ്റുകളുമായി മുന്കൂര് കരാറില് ഏര്പ്പെടാന് കൃഷിക്കാര് നിര്ബന്ധിതരാകും. നീണ്ട ദുരന്താനുഭവങ്ങളുടെ പശ്ചാത്തലത്തില് ഇന്ത്യയിലെ കൃഷിക്കാര് രണ്ടും കല്പ്പിച്ചു സമരത്തിനിറങ്ങിയത്. കര്ഷക ആത്മഹത്യകള് സൃഷ്ടിച്ചരോഷം വാജ്പേയ് സര്ക്കാരിന്റെ തോല്വിയിലേയ്ക്കു നയിച്ചതുപോലെ ബിജെപിക്കു രാഷ്ട്രീയ തിരിച്ചടി വീണ്ടും ഉണ്ടാകുമോ എന്നതു യുപി തെരഞ്ഞെടുപ്പിലേ തിരിച്ചറിയാനാവൂ. source: oneindia.com